Magnolija

Magnolija (Magnolia) – magnolijinių (Magnoliaceae) šeimos dviskilčių augalų gentis. Paplitusi daugiausia tropikuose: rytų ir pietryčių Azijoje, Pietų, Centrinėje Amerikoje, Karibuose, pietryčių JAV.

Žiedai dideli, dekoratyvūs. Būna visžalės ir lapus metančios. Vaisius – lapavaisis.

Magnolija yra itin senas žiedinis augalas, fosilijose rasta 20 mln. metų senumo egzempliorių. Būtent pagal magnoliją pavadintas žiedinių augalų skyrius – magnolijūnai. Pati gentis pavadinta prancūzų botaniko Pierre Magnol garbei.

 Rūšys 

Gentyje yra ~210 rūšių.

 Agurkinė magnolija (Magnolia acuminata)
 Siauralapė magnolija (Magnolia biondii)
 Švelniaplaukė magnolija (Magnolia campbellii)
 Ritininė magnolija (Magnolia cylindrica)
 Melsvoji magnolia (Magnolia dawsoniana)
 Puošnioji magnolija (Magnolia denudata)
 Kalninė magnolija (Magnolia fraseri)
 Rutulinė magnolija (Magnolia globosa)
 Didžiažiedė magnolija (Magnolia grandiflora)
 Japoninė magnolija (Magnolia kobus)
 Ilgalapė magnolija (Magnolia liliifera)
 Plačiažiedė magnolija (Magnolia ×loebneri)
 Stambialapė magnolija (Magnolia macrophylla)
 Šviesioji magnolija (Magnolia obovata)
 Vaistinė magnolija (Magnolia officinalis)
 Gluosnialapė magnolija (Magnolia salicifolia)
 Smulkiažiedė magnolija (Magnolia sieboldii)
 Sulanžo magnolija (Magnolia ×soulangeana)
 Rausvoji magnolija (Magnolia sprengeri)
 Žvaigždėtoji magnolija (Magnolia stellata)
 Triskiautė magnolija (Magnolia tripetala)
 Spalvingoji magnolija (Magnolia ×veitchii)
 Virgininė magnolija (Magnolia virginiana)
 ir kt.

Kategorija:Magnolijiniai
Kategorija:Vaistiniai augalai